2020年高雄市市長韓國瑜罷免案

高雄市第三屆市長韓國瑜罷免案'''，簡稱罷韓案，係高雄縣市合併後第三屆市長韓國瑜被該市選民、台灣基進黨員陳冠榮依《公職人員選舉罷免法》程序提起嘅罷免案。投票喺2020年6月6號進行，總選舉人數為969,259人。最終結果係同意票939,090票，不同意票25,051票，無效票5,118票，投票率為42.14%。由於有效同意票數多過不同意票數且達高雄市選舉人總數嘅四分一以上，韓國瑜被選民依法罷免，並且喺6月12號被解職，四年內不得再次參選高雄市市長。隨後行政院指派楊明州代理市長，並且喺同年8月15號舉行補選，民主進步黨籍嘅陳其邁當選新任市長，完成韓國瑜餘下任期。

呢次係台灣史上首例成案同通過嘅直轄市或縣市長罷免案，亦係就選舉人數而言最大規模嘅罷免投票。韓國瑜亦因為此案成為中華民國史上首位被提兩次罷免嘅政治人，首次為1994年立法委員罷免案，因為投票率唔過半而未通過。呢次罷免案創下台灣首宗同意罷免票數超越當選票數嘅先例。

罷免案亦得到台灣以外唔少媒體嘅關注。

2020年臺灣選舉
中華民國罷免案
高雄市市長選舉